21. januar 2022

Menighedsrådsmøde den 20. januar 2022 kl. 19

Beslutningsprotokol

Til stede: Jens Christian Grøndahl, Jacob Ørsted, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae, Michael Fornitz og Kaj Norre

Afbud fra: Hans Westenholz og Jan Pehrsson

Referent: Sahra Lindeberg

|  |  |
| --- | --- |
| 1. Godkendelse af dagsorden. | Dagsordenen blev godkendt. |
| 2 Godkendelse af referat af menighedsrådsmøde den 25. november 2021.  | Referatet blev godkendt med tilføjelse under punkt 17 – Formanden: Har modtaget svar fra biskoppen på Gustav Grüners klage. Sagen blev taget op under ”Lukket punkt”.Gustav Grüner stemte **ikke** for en godkendelse af referatet. |
| 3.Orientering fra formand, præst, kasserer, kontaktperson, kirkeværge, aktivitetsudvalg, børnehave og menighedspleje. | **Jacob Ørsted** beretter fra tiden omkring jul og nytår, som vi kom fint igennem på trods af udfordringer i Corona-tiden. Konfirmanderne er også godt i gang igen.**Kasserer**: Kvartalsrapporten kommer op på næste menighedsrådsmøde, hvor den er klar.**Kontaktperson**: Ulrik Bencard er startet som kirketjener 1. december og det går rigtig godt.Marianne Skodborggaard orienterer fra provstiudvalgsmødet.**Kirkeværge**: Køkkenet i præsteboligen er færdigt.Angående jodpladsen på kirkegården kan Gustav Grüner fortælle, at der nu forligger en tilladelse fra biskoppen om mageskifte. Desuden orienteres der om muligheder for området og foreløbige planer. Menighedsrådet godkender, at der afsættes midler til projektering. Projektbeskrivelsen af lysprojektet er blevet en smule udsat.**Aktivitetsudvalget**: Programmet er lagt.**Børnehaven**: Jacob Ørsted og Marianne Skodborggaard orienterer fra børnehaven. **Menighedsplejen**: Der har været uddelingsmøde i november, hvor bl.a. Hugs and Food blev tildelt 30.000 kr. og Frelsens Hær 5000 kr. |
| 4 Kvartalsrapport 4. kvartal 2021. | Intet. Bliver taget op på næste menighedsrådsmøde. |
| 5. Valg til valgbestyrelsen efter Lasse Harkjærs udtræden. | Gustav Grüner blev valgt som formand for valgbestyrelsen. |
| 6. Valg af kirkeværge. | Gustav Grüner blev valgt som kirkeværge. |
| 7. Forslag vedr. tidspunkt for højmessen i sommerperioden (Jacob Ørsted). | Som et forsøg besluttede menighedsrådet at flytte tidspunktet for højmessen i **juli** måned. Det er endnu ikke besluttet på hvilket tidspunkt, højmessen skal ligge. |
| 8. Børnehavens ønske om køb af bygninger (Jacob Ørsted). | Jacob Ørsted uddyber børnehavens begrundelser for ønsket om købet. Menighedsrådet ønsker ikke at sælge bygningerne. |
| 9. Mødedatoer for menighedsrådet i 2022, forslag om følgende torsdage: 10.3., 2.6., 1.9., 24.11. | Datoer for menighedsrådsmøder for året 2022: **Torsdag den 17. marts kl. 19** (spisning kl. 18).**Torsdag den 2. juni kl. 19** (spisning kl. 18).**Torsdag den 29. september kl. 19** (spisning kl. 18).**Torsdag den 3. november kl. 19** (spisning kl. 18). |
| 10. Eventuelt. | Ny dato for Menighedsmøde blev efter gudstjenesten 1. søndag i advent den 27. november.Menighedsrådet fastslår, at mandag aften er reserveret til diakoni og at der derfor ikke kan lægges andre arrangementer i kirke og sal. |
| 11. Lukket punkt. | Intet. |